CSS โชว์ศักยภาพต่อนักลงทุน
CSS ร่วมโชว์ศักยภาพต่อนักลงทุน พร้อมนำเสนอข้อมูลบริษัท ชี้แนวโน้มปี 60 บริษัทมีโอกาสขยายตัวอย่างมีนัยสำคัญ เหตุรับอานิสงส์การลงทุนโครงการขนาดใหญ่ภายในประเทศ
23 เม.ย. 2560

คุณสมพงษ์ กังสวิวัฒน์ ประธานเจ้าหน้าที่บริหาร บริษัท คอมมิวนิเคชั่น แอนด์ ซิสเต็มส์ โซลูชั่น จำกัด (มหาชน) หรือ CSS พร้อมด้วยคุณภณิดา เศวตวรรณรัตน์ ประธานเจ้าหน้าที่บริหารสายงานการเงินและบัญชี นำเสนอข้อมูลของบริษัทฯ ประจำปี 2559 ในงานบริษัทจดทะเบียนพบนักลงทุน
โดยระบุแนวโน้มธุรกิจปี 2560 ของบริษัทและบริษัทย่อยมีโอกาสขยายตัวอย่างมีนัยสำคัญ เนื่องจากได้รับอานิสงส์จากการลงทุนในโครงการขนาดใหญ่ภายในประเทศ รวมถึงธุรกิจโทรคมนาคมมีการปรับตัวดีขึ้น โดยตั้งเป้ารายได้ปีนี้เติบโตไม่ต่ำกว่า 5,000 ล้านบาท หรือคิดเป็นอัตราการเติบโตประมาณ 10%